[PDF] Download ↠ The Reindeer People | by ã Megan Lindholm
Home » Uncategorized » The Reindeer People
Jul 22, 2019 - 06:45 AM Megan Lindholm 805 Uncategorized
Megan Lindholm 192 Megan Lindholm
Title: [PDF] Download ↠ The Reindeer People | by ã Megan Lindholm
Jul 22, 2019 - 06:45 AM
akanapi powered by WordPress	| Theme: akanapi by Megan Lindholm Vrede in vryf – toortsie.com
Vrede in vryf
Augustus 22, 2018 Augustus 22, 2018 ~ Toortsie
Die silwer teestel van my ma kla my al lankal aan, dit moet opgevryf word. Dit is al ‘n hele paar jaar sedert dit laas blinkgevryf is. Dit ís mos maar die ding van silwerware, dit vra liefdevolle versorging.
Maar ek pendel en het nie tyd nie en het ook nie meer regtig iemand wat my in die huis help nie. ‘n Dierbare seun wat my soms kom help stoepe vee en kar was, bied aan om dit vir my te doen, maar ook daarvoor kom die geleentheid nie regtig nie.
Die stel kla my aan, dit raak swarter en swarter en iewers gaan dit seerkry in die proses. Iewers gaan dit skade optel. Ek weet ook nie of ek dit nog sal skoon kry nie, dis al so verkleur.
Ek raak gefrustreerd omdat die goed net nie meer gedoen word soos dit hoort nie, ons jaag voort, tyd ontbreek. Maar daar is ander frustrasies ook! Eintlik het ek sommer lus vir groot baklei. Vir ontplof.
Maar die stemmetjie waarsku: ‘Moenie.’
(Asof ek my aan stemmetjies steur!)
Ek gaan sit voor my klavier en speel en speel, maar dis of die frustrasie net nie wil wyk nie. Dán sien ek die swart teestel wat veronderstel is om silwer te wees.
Net daar gryp ek ‘n lappie en die Sylvo wat al so lank al staan en wag vir hierdie oomblik en ek begin van die vloeistof aansmeer aan die teepot. Ek smeer en smeer en vryf en vryf en met elke vryf kom daar ‘n tikkie ouwêreldse sjarme terug. Ek vryf in die hoekies en voutjies en voor ek my kom kry, is die teepot weer skitterblink, reg om gebruik te word saam met pragtige teekoppies.
En skielik besef ek: ook die frustrasie in my hart is weg. Heeltemal weg. My hart blink ook, nes die teepot!
Eerskomende naweek is dit die res van die stel se beurt en volgende week hou ek high tea!
‹ PreviousMy eerste parkrun
28 thoughts on “Vrede in vryf”
Augustus 22, 2018 om 7:00 vm
Nouja. High tea met banting eetgoed,) hier kom ons!
Augustus 22, 2018 om 7:57 vm
Jaaaa! Jy weet mos wanneer en waar. 😁
Augustus 22, 2018 om 9:37 nm
Dit gaan dalk sommer winkel eetgoed wees!
Augustus 22, 2018 om 7:28 vm
Self-terapie, dis wat Hester dit noem. So bly dit het gehelp met die frustrasies!
Ja man, netnou het ons ‘n moord op hande gehad, en dan? Wat dan?
Augustus 22, 2018 om 1:04 nm
Sjoe ja, dan was jy en die Nellie-sage nou familie…
Augustus 22, 2018 om 1:23 nm
Nellie lê my baie na aan die hart. Sy is ‘n plaaskind in murg en been wat sal floreer op haar hoenderplaas. 😁
Bou onthou ek van ‘n koperbed wat ook smeek vir brasso …
Augustus 22, 2018 om 7:46 vm
Ek lief om skottelgoed te was. Rustig te raak en dan dankie te sê vir die reënboeë in die seepborrels. Daar is soveel vrede te vind in eenvoudige take. Ek lief julle wysheid blogmaats.
Augustus 22, 2018 om 7:59 vm
En stryk. Kan jy glo. Dis vir my elke keer so lekker om te sien hoe die kreukels meegee en dit glad en mooi raak.
Augustus 22, 2018 om 8:17 vm
Daai een gee my nie vrede nie….;)
Augustus 22, 2018 om 8:25 vm
En ons lief jou ook!
Augustus 22, 2018 om 10:54 vm
Jy kan bly wees daar het nie ‘n genie uitgespring nie 😁😁😁😁
Toorts jy moet dadelik terapie op jouself toepas…. in my hele lewe is jy die tweede vrou wat ek hoor wat van stryk hou. Dis abnormaal… stroom op…. onwelvoeglik… onverstaanbaar…. ongeoorloofd … onbetaamlik… sinneloos… grotesk… en dies meer 🤔 om van stryk te hou.
Augustus 22, 2018 om 10:59 vm
Man, ek sal dit nou nie heeldag en aldg wil doen nie, maar dis nogals nie van die slegste goed op aarde nie. Vloere was is baie erger!
Ek vermoed die genie is in een van die ander potte, maar ek is reg vir hom. My koffertjie staan gereed!
Augustus 22, 2018 om 12:02 nm
Kameel, dink jy nie dis juis die genie wat my hartjie blinkgevryf het nie? 😁
Augustus 22, 2018 om 1:12 nm
Neeeeee!!! Ek glo dit was Jesus 😊
Augustus 22, 2018 om 1:22 nm
Toe ek dit tik, weet ek dit was die antwoord. 😁
Augustus 22, 2018 om 4:02 nm
Janee regtig! As ek sulke dinge hoor, raak ek diep bekommerd. Maar ek hou van die reuk van varsgestrykte wasgoed – dis so ‘n huislike reuk.
Augustus 22, 2018 om 4:11 nm
Nou dink julle ek staan heeldag en stryk? 😂 Glad nie! Ek stryk slegs goed wat regtig nodig het, die res vou ek net op.
Augustus 22, 2018 om 4:14 nm
Ek stryk ook goed wat regtig nodig is – so een keer elke ses weke tot twee maande. As jy intussen ‘n gestrykte item dringend benodig … sorrie, hoor?
Augustus 22, 2018 om 4:21 nm
Augustus 22, 2018 om 5:27 nm
Sjoe Kameel jy is darem nou goed op stryk net jou byvoeglike name. Jou hou duidellik van stryk
Augustus 22, 2018 om 7:04 nm
Abrie 😁😁😁 Het ek jou woordeskat gehad kon ek sommer nog baie bygevoeg het… maar my onvermoë het my van stryk afgebring.
Augustus 22, 2018 om 7:33 nm
Augustus 22, 2018 om 10:52 nm
Ag maar jou teepotjie lyk sommer weer spiekeries. Ek sou verseker land en sand met my wyse moedertjie geklets het terwyl ek gevryf het. Hou van stryk? Amper soos my “honger” vriendin wat Sondae na kerk inval vir ontbyt en dan bly om skottelgoed te was.
Augustus 22, 2018 om 11:50 nm
Dis ‘n lekker vriendin om te hê. Ek gaan darem nie die bure se goed ook stryk nie!